HAUSTERRE EGUNA 


SARRERAKO OHARRA 

Ondo etorri, senideok. Eleizkizun honegaz Garizumeari 
hasierea emoten deutsagu, eta Liturgiak Pazkoara begira 
jarten gaitu, limosna, otoitza eta baraua eskeiniz ibilbide 
honetarako lagungarri. Garizuma hasiera honetan baraura 
eta haragi iztera deituak gagoz, eta buruan hautsa ezartera 
ezaugarri. 


PROZESINOA ETA SARRERAKO ABESTIA 


Dei egingo deust, nik entzungo, 
ospez jantzi ta libratuko. 

Bizi luzea nik emongo, 
salbamenera eroango. 


4. Sortu zuk nigan bihotz garbia, ene Jainko, ni barritu; 
bialdu zeure Espiritua, nire barrua sendotu. 


6. Bide zuzena, bizi emoilea deustazu erakutsiko. 
Alaitasunez beteko nozu zeure aurrean betiko. 


JAINKOAREN HITZARI SARRERA 

Bihozbarritzea Jainkoagana adore sendo eta benetakoaz 
bihurtzea da. Jantziak urratzea barik bihotzak urratzea da. 
Graziaz eta adiskidetasunez beteriko aldi honetan, Jaunak 
hiru laguntza eskeintzen deuskuz. Laguntzok, giza familia 
handi bat eraikitzeko, behar dan lez ulertu eta bizi izan 
behar doguz: limosnea, otoitza eta baraua. 


Urratu egizuez bihotzak, ez soinekoak. 


Joelen Profezia liburutik IZ. 12-18 
Hauxe dino Jaunak: 
«Bihurtu zaiteze Nigana bihotz-bihotzez, 
barauz, negarrez eta doluz. 
Urratu egizuez bihotzak, ez soinekoak; 
bihurtu zaiteze Jaunagana, zeuen Jainkoagana, 
bihozbera eta errukitsua da-eta, 
hasarregatxa eta maitasun handikoa, 
bere mehatxuez damutzen dana. 


Harenbaten atzera egin eta damutuko da, 

eta bedeinkatuko zaitue ostera, 

labore- eta isuri-oparia eskeini deiozuen 

Jaunari, zeuen Jainkoari. 

Jo turuta Sionen, antolatu baraualdia, dei egin batzarrera; 
batu herria batzar santura, 

batu zaharrak, ekarri umeak, baita bularrekoak be. 

Urten begi senarrak ezkongelatik, emazteak ezkon- 
ohetik. 


Negar egin begie atari eta altara bitartean 
abadeek, Jaunaren zerbitzariek. 

Esan begie: "Parkatu, Jauna, parkatu zeure herriari; 
ez itzi lotsatan zeure ondarea, 

ez dagiela menperatu atzerritarrek, 

ez dagiela esan beste herriek: 

Non dabe, bada, euren Jainkoa? "» 

Bere lurraldeagazko maiteminez bete zan Jauna 


eta parkatu eutson bere herriari. 
Jaunak esana 


Erantzun salmoa 

E-rru - ki, Jau- na, pe- ka - tu e -gin do- gu— ta 


Erruki nitaz, ene Jainko, zeure maitasunaz, 
kendu nire hobena zeure neurribako errukiz. 
garbitu nagizu zeharo neure errutik, 

garbitu neure pekatutik. R/. 


Autortzen dot, bai, neure hobena, 

begi aurrean dot eten barik neure pekatua. 

Zure aurka, zure aurka bakarrik, egin dot pekatu, 
zure begietan oker dana egin dot. R/. 


Ene Jainko, sortu bihotz garbia nigan, 
barritu arnasa sendoa nire barruan. 
Ez nagizu bota zeure aurretik, 

ez kendu niri zeure arnasa santua. R/. 


= E e 


Poztu nagizu barriro zeure salbazinoaz, 

sendotu nagizu zeure arnasa oparoaz. 

Edegi, Jauna, nire ezpanak, 

eta nire ahoak iragarriko dau zure gorespena. R/. 


Adiskidetu zaiteze Jainkoagaz: oraintxe da erruki-sasoia. 


San Paulo Apostoluak Korintoarrei egindako bigarren 
epistolatik 2 Ko 5, 20-6, 2 


Senideok: Kristoren mandatari gara, eta gure bitartez 
Jainkoak berak erregutuko baleutsue lez da. Kristoren 
izenean eskatzen deutsuegu: adiskidetu zaiteze Jainkoagaz. 
Pekatuagaz zerikusirik izan ez eban ha, Jainkoak gugaitik 
pekatuagaz bat egin eban, guk haren bitartez Jainkoaren 
salbazinoa lortu gengian. 

Jainkoaren lankide garan ezkero, eskatzen deutsuegu, ez 
dagizuela alperrik hartu haren errukia. Izan be, Jainkoak 
dino: «Erruki-sasoian entzun deutsut, eta salbazino-egunean 
lagundu». Begira, beraz: oraintxe da erruki-sasoia, oraintxe 
salbazino-eguna. 

Jaunak esana 


JAINKO HERRIAREN OTOITZA 


Graziazko aldi honetan, hautsak ezer gutxi garala 
adierazoten deusku; mugatuak eta pekatariak garala. 
Horregaitik zeugana joten dogu, Jainko Aita, gure laguntzan 
etorri zaitezan: 


GARIZUMAKO ESKARIETAN 
Danek 


E -gin dai-gun o- toitz. A - ger- tu SE Jau- na, zu -ree-rru- ki SEO 


= Sufritzen dagozanakaitik; bereziki pekatuaren estrukturen 
biktimakaitik: langabetuakaitik, etxe bakoakaitik, “papelik 
bako” etorkinakaitik, gosez hilten dagozanakaitik, bertan 
behera itxita dagozanakaitik. Egin daigun otoitz. 

= Gure Eleizearen alde. Konformismoa eta etsipena albo 
batera itzirik, Ebanjelioaganako eta behartsuenganako 
zintzotasunetik bilatu daizan bihozbarritzea eta gaurkotzea. 
Egin daigun otoitz. 

= 3 — 


= Gure Gizartearen alde: Ukrainako, Palestinako eta beste 


leku askotako armen zaratak eta negarrak isiltzen 
ahalegindu daiten, bake-bideak zabalduz. Egin daigun 
otoitz. 


= Gu guztiokaitik, Garizumea Jesu Kristogandik eta anai- 
arrebekandik hurrago egoteko aldi barri baten hasierea izan 


daiten. Egin daigun otoitz. 


—Amen. 


HAUTSAREN 
EZARKETAN 
Basamortuan zehar 
dabila 
Jainko-herria erromes; 
argi, bake ta maitetasuna 
dakarten zeruen galdez. 
Agindu-lurra Jainkoak 
deutso 
emongo kateen ordez; 
penak utzita poztu daitezan 
bizi barri baten pozez. B, 


Zure pozetan goaz, 
Jerusalem barri; 
fedeak zuregan dau 
bere ziment-harri. 
Maitasunak zu zaitu 
bere berogarri. 
Biztu itxaropena 
zure herriari. 
Herriak minaren 
minez 
dagoz ezin-egonetan; 
bake, poz, argi, egia eta 
maitetasun bilaketan. 
Entzun zuk hareen negar 


euren 


Israel barri kurutzearen 
ondoren doa bidari; 
bide iluna argitutzeko 
hodeia dauka gidari. 


Zerua dau hark, Kristok 
agindu, 

erreinu eta lur barri; 
beronek deutsoz oinak 
sendotzen 


Jainko-herri barriari. R/. 


Jaunartzean 


“Holan egin da beti”, 
alde batera itxi, 
aldaketa ez uko: 

Eliza barri, danok lekuko. 


Begirada zelan dan adi 
Jesusi begira bizi 


harrera ona gure 
alkarteetan 
mila kolore dantzan 
bihotzetan. 


Gaixo zein pekatari 
baztertuta, danari 

guztiok alkar josi 

mundua jagon: hor «Laudato 


Sie, 


antsia, 
eutsi bideko nekeetan, , 
larri dabilz-ta zure etxe-bila | Baltzak eta zuriak 
fedearen urratsetan. herri txiki, uriak, 
erdaldun zein euskaldun 
mila kolore danok fededun. 
Azkenean 


Jaungoiko santua, Jaungoiko indartsua, 


Jaungoiko hilezkorra 
gatx guztietatik gorde gagizuz, Jauna. 


